**Kunfehértó Község Polgármesterének**

**ELŐTERJESZTÉSE**

a Képviselő-testület **2017. május 24. napján** tartandó ülésére

**a FEHÉRTÓ Non-profit Kft. 2016. évi éves beszámolójának elfogadása és a vezető tisztségviselők részére a felmentvény megadása** tárgyában

A FEHÉRTÓ Non-profit Kft. ügyvezetője jóváhagyta, a Felügyelő Bizottság, továbbá a Képviselő-testület elé terjesztette a Kft. 2016. évi éves beszámolóját.

A beszámoló szerint a társaság **2.230 eFt** árbevétel, továbbá **20.607 eFt** egyéb bevétel mellett, **15.845 eFt** mérlegfőösszeggel és **793 eFt** adózott eredménnyel (nyereség) zárta a gazdasági évet.

A Felügyelő Bizottság a következő határozati javaslatot hozta a beszámolóról: *„A Felügyelő Bizottság a bemutatott 2016. évi beszámolót megvizsgálta, rendben találta, a FEHÉRTÓ Non-profit Kft. 2016. évi tevékenységét törvényesnek és eredményesnek ítélte. A Felügyelő Bizottság javasolja, hogy a Képviselő-testület a soron következő ülésén fogadja el a beszámolót.”*

A Kft. ügyvezetője a Polgári Törvénykönyvről szóló 2013. évi V. törvény 3:117. § (1) bekezdésében foglaltak alapján kérte felmentvényének megadását. A vezető tisztségviselő munkáját a 2016-os gazdasági évben a gazdasági társaság érdekeinek elsődlegességét szem előtt tartva végezte, ezért javaslom részére a felmentvény megadását.

**Határozati javaslat:**

1. **Kunfehértó Község Önkormányzatának Képviselő-testülete a FEHÉRTÓ Non-profit Kft. 2016. évi egyszerűsített éves beszámolóját 2.230 eFt árbevétel, továbbá 20.607 eFt egyéb bevétel mellett, 15.845 eFt mérlegfőösszeggel és 793 eFt adózott eredménnyel (nyereség) elfogadja azzal, hogy a társaság gazdálkodása során elért eredményét nem osztja fel, azt a létesítő okiratában meghatározott közfeladatai ellátására és az ehhez kapcsolódó tevékenységére fordíja.****Az adózott eredményt teljes mértékben az eredménytartalékba helyezi.**
2. **Kunfehértó Község Önkormányzatának Képviselő-testülete értékelte a FEHÉRTÓ Non-profit Kft. ügyvezetőjének a 2016. üzleti évben végzett munkáját és megállapította, hogy Csernák Lajos ügyvezető (vezető tisztségviselő) 2016. évben munkáját a gazdasági társaság érdekeinek elsődlegességét szem előtt tartva végezte, ezért részére a** **Polgári Törvénykönyvről szóló 2013. évi V. törvény 3:117. § (1) bekezdésében foglalt felmentvényt megadja.**

**Határidő:** azonnal

**Végrehajtásért felelős**: Huszár Zoltán polgármester

**Határozatról értesül**: Csernák Lajos FEHÉRTÓ Non-profit Kft. ügyvezetője

Kiskunhalas, 2017. május 18.

Huszár Zoltán s.k.